LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2009 M. GEGUŽĖS 15 D. ĮSAKYMO NR. 3D-350 „DĖL ŪKIO SUBJEKTŲ, SIEKIANČIŲ PASINAUDOTI PARAMA PAGAL LIETUVOS KAIMO PLĖTROS 2007–2013 METŲ PROGRAMOS PRIEMONES, EKONOMINIO GYVYBINGUMO NUSTATYMO TAISYKLIŲ PATVIRTINIMO“ PAKEITIMO

2014 m. rugsėjo 15 d. Nr. 3D-606

Vilnius

1. P a k e i č i u Ūkio subjektų, siekiančių pasinaudoti parama pagal Lietuvos kaimo plėtros 2014–2020 metų programos priemones, ekonominio gyvybingumo nustatymo taisykles, patvirtintas Lietuvos Respublikos žemės ūkio ministro 2009 m. gegužės 15 d. įsakymu Nr. 3D-350 „Dėl Ūkio subjektų, siekiančių pasinaudoti parama pagal Lietuvos kaimo plėtros 2007–2013 metų programos priemones, ekonominio gyvybingumo nustatymo taisyklių patvirtinimo“:

1.1. Pakeičiu 3 punktą ir jį išdėstau taip:

„3. Grynasis pelningumas:

3.1. Ūkio subjektams, išskyrus prašantiems paramos pagal Programos priemonę „Pusiau natūrinių ūkių rėmimas“, grynasis pelningumas skaičiuojamas pagal formulę:

proc.	(1)

čia: GP – grynasis pelnas eurais;

PP – pardavimo pajamos eurais;

DP – dotacijos, susijusios su pajamomis, eurais.

3.2. Ūkio subjektams, prašantiems paramos pagal Programos priemonę „Pusiau natūrinių ūkių rėmimas“, grynasis pelningumas apskaičiuojamas supaprastintos arba dvejybinės buhalterinės apskaitos dokumentų duomenimis pagal formulę:

, proc.	(1.1)

čia: PP – pardavimo pajamos eurais;

I – piniginės išlaidos, susijusios su vykdoma žemės ūkio veikla.“

1.2. Pakeičiu 4 punktą ir jį išdėstau taip:

„4. Skolos rodiklis skaičiuojamas pagal formulę:

(2)

čia: IS – ūkio subjektų ilgalaikės skolos, tai yra po vienerių metų mokėtinos sumos ir įsipareigojimai metų pabaigoje eurais;

TS – ūkio subjektų trumpalaikės skolos, tai yra per vienerius metus mokėtinos sumos ir įsipareigojimai metų pabaigoje eurais;

Tpab – viso turto vertė metų pabaigoje eurais.“

1.3. Pakeičiu 5 punktą ir jį išdėstau taip:

„5. Paskolų padengimo rodiklis skaičiuojamas pagal formulę:

(3)

čia: PVS – pagrindinės veiklos pinigų srautai per finansinius metus, įskaitant dotacijas, susijusias su pajamomis, eurais;

DT – per finansinius metus gautos dotacijos, susijusios su turtu, eurais;

Sg – grąžintos paskolos kreditoriams, kitos finansinės skolos ir sumokėtos lizingo įmokos per finansinius metus eurais. Perfinansuotos paskolos į grąžintų paskolų sumą neįskaičiuojamos. Kredito linijos grąžinimo suma per metus skaičiuojama grynąja verte, t. y. skaičiuojamas skirtumas tarp kredito linijos likučio metų pradžioje ir likučio metų pabaigoje;

PL – sumokėtos palūkanos per ataskaitinius metus eurais.“

1.4. Pakeičiu 51 punktą ir jį išdėstau taip:

„51. Turto grąžos rodiklis (projektų atrankos pirmumo vertinimo kriterijus) skaičiuojamas pagal formulę:

PPMNA

Turto grąža = –––––––– × 100, proc.,

Tpab.

čia:	PPMNA – ūkio subjekto pelnas prieš palūkanas, mokesčius, nusidėvėjimą ir amortizaciją, eurais;

Tpab. – viso turto vertė metų pabaigoje eurais.“

1.5. Pakeičiu 81 punktą ir jį išdėstau taip:

„81. Ūkio subjektai, teikiantys paramos paraiškas pagal priemonės „Žemės ūkio produktų perdirbimas ir pridėtinės vertės didinimas“ pirmąją veiklos sritį ir investuojantys ne mažiau kaip 14,48 mln. Eur (keturiolika milijonų keturiasdešimt aštuonis tūkstančius eurų) be pridėtinės vertės mokesčio į veiklą, skirtą bioetanolio ir kitų Sutarties dėl Europos Sąjungos veikimo I priedo produktų, skirtų biodegalams gaminti, gamybai ir perdirbimui, laikomi tinkamais finansinei paramai gauti, jeigu ekonominio gyvybingumo rodikliai atitinka III skyriuje nurodytas reikšmes visais planuojamojo laikotarpio metais po projekto įgyvendinimo pabaigos metų (grynasis pelningumas, skolos ir paskolų padengimo rodikliai).“

1.6. Pakeičiu 82 punktą ir jį išdėstau taip:

„82. Ūkio subjektai, teikiantys paramos paraiškas pagal Programos I krypties priemonių įgyvendinimo taisykles, taikomas nuo 2011 metų, jeigu prašoma paramos suma yra ne didesnė kaip 43 443 Eur (keturiasdešimt trys tūkstančiai keturi šimtai keturiasdešimt keturi eurai) (imtinai), laikomi tinkamais finansinei paramai gauti, kai ekonominio gyvybingumo rodikliai ir jų taikymas atitinka IV skyriuje nurodytas sąlygas.“

1.7. Pakeičiu 83 punktą ir jį išdėstau taip:

„83. Ūkio subjektai, teikiantys paramos paraiškas pagal Programos I krypties priemonių įgyvendinimo taisykles, taikomas nuo 2013 metų, jeigu prašoma paramos suma yra ne didesnė kaip 72 405 Eur (septyniasdešimt du tūkstančiai keturi šimtai penki eurai) (imtinai), laikomi tinkamais finansinei paramai gauti, kai ekonominio gyvybingumo rodikliai ir jų taikymas atitinka IV skyriuje nurodytas sąlygas.“

2. N u s t a t a u, kad šis įsakymas įsigalioja 2015 m. sausio 1 d.

Žemės ūkio ministrė	Virginija Baltraitienė